HR
8.8.2022.
Službeni list Europske unije
C 303/21
Žalba koju je 8. lipnja 2022.
podnio Air France SA protiv presude Općeg suda (četvrto prošireno vijeće) od 30. ožujka 2022. u predmetu T-338/17, Air France/Europska komisija (Predmet C-369/22 P) (2022/C 303/27) Jezik postupka: francuski Stranke Žalitelj: Air France SA (zastupnici: A. Wachsmann, M. Blayney, odvjetnici) Druga stranka u žalbenom postupku: Europska komisija Zahtjevi Žalitelj od Suda zahtijeva da: — kao glavno, — ukine pobijanu presudu u cijelosti; — slijedom toga, poništi Odluku Europske komisije br.
C(2017) 1742 final od 17. ožujka 2017.
u vezi s postupkom u skladu s člankom 101.
UFEU-a i člankom 53.
Sporazuma o EGP-u (predmet AT.39258 – Zračni prijevoz tereta) u mjeri u kojoj se odnosi na Air France SA i obrazloženje na kojem se temelji njezin operativni dio, s obzirom na to da se njome izriče novčana kazna društvu Air France SA, i — podredno, smanji na prikladan iznos, na temelju članka 261.
UFEU-a, novčanu kaznu od 182 920 000 eura koja je člankom 3. točkom (b) Odluke Europske komisije br.
C(2017) 1742 final od 17. ožujka 2017.
u vezi s postupkom u skladu s člankom 101.
UFEU-a i člankom 53.
Sporazuma o EGP-u (predmet AT.39258 – Zračni prijevoz tereta) zajedno i solidarno nametnuta društvima Air France-KLM i Air France SA; — u svakom slučaju, naloži Europskoj komisiji snošenje svih troškova, uključujući onih koje je imalo društvo Air France SA pred Općim sudom.
Žalbeni razlozi i glavni argumenti Žalba se temelji na jednom glavnom razlogu za ukidanje i dva podredna razloga za izmjenu.
Kao glavno, u okviru prvog žalbenog razloga Air France SA tvrdi da Opći sud nije pravilno ocijenio Komisijinu nadležnost za primjenu članka 101.
UFEU-a na usluge prijevoza uvoznog tereta (inbound), odnosno iz treće zemlje u EGP.
Air France SA tvrdi da analiza kvalificiranih učinka sadržava pogreške koje se tiču prava i da je Opći sud povrijedio svoju obvezu obrazlaganja.
Kao podredno, u okviru drugog žalbenog razloga Air France SA tvrdi da je Opći sud povrijedio svoju obvezu obrazlaganja i načelo jednakog postupanja kad je riječ o uzimanju u obzir regulatornih sustava.
U okviru svojeg trećeg i posljednjeg žalbenog razloga Air France SA tvrdi da je Opći sud počinio pogreške koje se tiču prava time što je prebacio teret dokazivanja smatrajući da je društvo Air France SA neprekidno sudjelovalo u povredi između 7. prosinca 1999. i 14. veljače 2006.
Žalba koju je 8. lipnja 2022.
podnio Air France-KLM protiv presude Općeg suda (četvrto prošireno vijeće) od 30. ožujka 2022. u predmetu T-337/17, Air France-KLM/Europska komisija (Predmet C-370/22 P) (2022/C 303/28) Jezik postupka: francuski Stranke Žalitelj: Air France-KLM (zastupnici: A. Wachsmann, M. Blayney, odvjetnici) Druga stranka u žalbenom postupku: Europska komisija